**POUK NA DALJAVO – 1. RAZRED COL**

**Učiteljica Smiljana Krapež**

**SREDA, 18. 3. 2020**

**ŠPO/ELEMENTARNE IGRE**

**Najprej stečeš iz hiše na dvorišče in s krožnimi gibi rok (kot bi risal kroge) pozdraviš sonce, ki te s toplimi žarki prav lepo boža. Izberi si pet različnih vaj. Vsako vajo naredi desetkrat. Ko delaš si štej ponovitve vaj.**

**Predlagam, da se danes naučiš igro GUMITVIST**. **To je igra, kjer z določenimi poskoki bočno preskakuješ elastiko vsakokrat višje. Navodila za igro najdeš na internetu. Starši naj ti v brskalnik vtipkajo: videoposnetek gumitvist usa usa usa sa. To je stara priljubljena igra in jo gotovo poznajo tudi tvoji starši.**

**Najbolje, da skačeš kar zunaj. Prosi starše, da ti pomagajo pripraviti dva stola enega proti drugemu z razmakom tvojih štirih korakov. Elastiko napni za noge obeh stolov. Starši naj te naučijo pravilnega zaporedja preskokov.**

**Treniraj s preskakovanjem elastike. Ko se vrnete v šolo bo zanimivo videti, kako visoko lahko preskočiš.**

**Druga zanimiva igra, ki se jo radi igrate v šoli je AVIONI - POPLAVE - POTRES in drugi zanimivi ukazi. Zdaj pa predlagam, da pravila igre ti naučiš svoje starše. Starši naj vodijo igro, ti pa gibalno prikaži ukaz.**

**Za zaključek pa še igra OLJE- VODA- KIS.**

**Nauči pravila svoje starše, potem pa naj te le zavrtijo, kot želiš. Je zabavno kajne?**

**MAT – PRIKAZI**

**PREGLEDNICA/PRKAZ Z VRSTICAMI/FIGURNI PRIKAZ/PRIKAZ S STOLPCI**

**V delovnem zvezku si skupaj s starši še enkrat preglej od strani 48 do 51, katere vrste prikazov imamo. Vse smo že spoznali. Reši učni list, ki si ga že prejel. Pri prikazu s stolpci pazi na smer barvanja kvadratkov od spodaj navzgor, pri prikazu z vrsticami pa na smer barvanja od leve proti desni.**

**GUM- PETJE ZNANIH PESMI**

**Odpri okno in prisluhni ptičjemu petju, ki nas še posebno zjutraj pritegne s čudovitimi melodijami.**

**Bi znal zažvižgati kot kos? Napni obrazne mišice, zaokroži ustnice, potegni zrak in iz grla izvabi žvižg. Ti uspe?**

**Zdaj pa si izberi tri pesmi, ki smo se jih učili v šoli in jih zapoj svojim domačim.**

**Ob petju pesmi lahko izbereš različne spremljave z lasnimi instrumenti: lahko tleskaš, ploskaš ali tolčeš z nogo ob tla.**

**K petju povabi tudi tvoje domače. Skupaj zapojte znane pesmi.**

**SLJ- RIŠEM ČRTE**

**DZ/RIŠEM ČRTE**

**Upam, da imaš doma posodico in obroček za pihanje milnih mehurčkov. Naj bo to zate majhno razvedrilo v tem lepem dnevu!**

**Verjetno si pri pihanju opazil-a balončke najrazličnejših barv in velikosti, ki se po kratkem času razblinijo v soncu.**

**Nariši jih kot kroge različnih barv in velikosti v DZ/ RIŠEM ČRTE na strani 8.**

**Pojdi ven in si oglej streho tvoje ali sosedove hiše. S kakšnimi strešniki je prekrita? Na strani 10 nariši hišam strešnike.**

**In ker je vreme lepo bi bilo lepo poleteti z balonom nad oblake in opazovati našo čudovito pokrajino, ki se počasi odeva v pomladne barve.**

**Hitro vzemi barvice in na strani 16 nariši različne črte različnih barv, da bo balon čim lepši. Črte riši počasi in natančno.**

**VEM, DA TI JE USPELO! KAR TAKO NAPREJ!**